	Преди всичко, нека ви напомня за историческото съкровище, известно като _Откраднатите Дневници_ — томовете за познатата част от древността, които от векове насам са ценни помощници в усилията ни да вникнем в битието на нашите предшественици. Както всички вече знаете, _Откраднатите Дневници_ бяха разчетени от Космическото Сдружение(*)*, така че методът на Кода на Сдружението бе ползван и за превода на тези наскоро открити томове. Никой не отрича автентичността на Кода на Сдружението, който — _и само той_ — осигури съвременната интерпретация на ръкописите.